smcproject/ml-wiki-sentences huggingface dataset:
പതിയെപ്പതിയെയാണ് ഈ വിഷയം കൈകാര്യം ചെയ്യേണ്ടത് എന്നത് അത്യാവശ്യമാണ്.
1889-ൽ പരിഷ്കരിച്ച ലെജിസ്ലേറ്റീവ് കൗൺസിലിനെ സംബന്ധിച്ച് പാസാക്കിയ പ്രമേയത്തെ സംബന്ധിച്ച് മറ്റംഗങ്ങളുമായുള്ള അഭിപ്രായവ്യത്യാസത്തെത്തുടർന്ന് മാധവറാവു സ്റ്റാൻഡിംഗ് കമ്മിറ്റിയിൽ നിന്ന് രാജി വച്ചു.
അവസാന കാലത്ത് മാധവറാവു വിദ്യാഭ്യാസ സമ്പ്രദായം ഉടച്ചുവാർക്കുവാൻ ശ്രമിച്ചു.
ബറോഡയിലെ ദിവാനായി ജോലി ചെയ്യുമ്പോൾ തന്നെ മാധവറാവുവിനെ മദ്രാസ് യൂണിവേഴ്സിറ്റിയിലെ ഫെലോ ആയി നിയമിക്കുകയുണ്ടായി.
സ്ത്രീകളുടെ വിദ്യാഭ്യാസത്തിനായി ഇദ്ദേഹം പ്രചാരണം നടത്തുകയും ശൈശവ വിവാഹത്തെ എതിർക്കുകയും ചെയ്തു.
ഹിന്ദു ശാസ്ത്രങ്ങളെ വാച്യാർത്ഥത്തിൽ എടുക്കുന്നതിനെയും അദ്ദേഹം വിമർശിച്ചു.
എങ്കിലും ഇദ്ദേഹം സാമൂഹിക പരിഷ്കരണത്തിന്റെ കാര്യത്തിൽ ഒരിക്കലും തീവ്രനിലപാടുകൾ എടുത്തിട്ടില്ല.
1885-ൽ മദ്രാസ് ഗവർണറായിരുന്ന , എം.ഇ.
ഗ്രാന്റ് ഡഫിന്റെ നിർബന്ധത്തെത്തുടർന്ന് മാധവറാവു മലബാർ ലാന്റ് റെന്യർ കമ്മീഷന്റെ അദ്ധ്യക്ഷസ്ഥാനം വഹിച്ചു.
1887-ൽ ഇദ്ദേഹം മദ്രാസ് സർവ്വകലാശാലയുടെ കൺവക്കേഷൻ പരിപാടിയുടെ അദ്ധ്യക്ഷനായിരുന്നു.
ഇദ്ദേഹത്തിന്റെ ജീവിതത്തിന്റെ അവസാന വർഷങ്ങളിൽ ബ്രിട്ടീഷ് സോഷ്യോളജിസ്റ്റും രാഷ്ട്രീയ ചിന്തകനുമായ ഹെർബർട്ട് സ്പെൻസറിന്റെ കൃതികളിൽ ആകൃഷ്ടനാവുകയും അവയുടെ പഠനത്തിനായി സമയം ചിലവഴിക്കുകയും ചെയ്യുമായിരുന്നു.
വിവിധ പത്രങ്ങളിൽ രാഷ്ട്രീയം, മതം, ജ്യോതിഷം മുതലായ വിഷയങ്ങളെ അധികരിച്ച് ഇദ്ദേഹം ലേഖനങ്ങളെഴുതുമായിരുന്നു.
"നേറ്റീവ് തിങ്കർ" "നേറ്റീവ് ഒബ്സർവർ" എന്നീ കള്ളപ്പേരുകളായിരുന്നു ഇദ്ദേഹം ഉപയോഗിച്ചിരുന്നത്.
ജർമനി ആഫ്രിക്കൻ പ്രദേശങ്ങൾ കയ്യടക്കുന്നതിനെപ്പറ്റിയും ഹിന്ദു സ്ത്രീകളുടെ വസ്ത്രധാരണ‌ത്തെപ്പറ്റിയും ഇദ്ദേഹം പത്രങ്ങളിൽ അഭിപ്രായങ്ങളെഴുതിയിട്ടുണ്ട്.
ജർമനിയുടെ ആഫ്രിക്കൻ അധീശത്വത്തെപ്പറ്റി ഇദ്ദേഹം എഴുതിയ ലേഖനം ജർമനിയുടെ ചാൻസലറായിരുന്ന ബിസ്മാർക്കിന് ഇദ്ദേഹം അയച്ചുകൊടുക്കുകയും ബിസ്മാർക്ക് അനുമോദനമറിയിച്ചുകൊണ്ട് മറുപടി അയയ്ക്കുകയും ചെയ്യുകയുണ്ടായി.
1889-ൽ "ഹിന്റ്സ് ഓൺ ദി ട്രെയിനിംഗ് ഓഫ് നേറ്റീവ് ചിൽഡ്രൺ ബൈ എ നേറ്റീവ് തിങ്കർ" എന്ന പേരിൽ എഴുതിയ ലഘുലേഖ ഗുജറാത്തി , മറാ‌ഠി , മലയാളം മുത‌ലായ പല ഇന്ത്യൻ ഭാഷകളിലേയ്ക്കും മൊഴിമാറ്റപ്പെട്ടിട്ടുണ്ട്.
തമിഴിൽ ചെറു കവിതകളും ഇദ്ദേഹം രചിച്ചിട്ടുണ്ട്.
ജീവിതാന്ത്യത്തോടടുത്ത് ആരോഗ്യപ്രശ്നങ്ങൾ ഇദ്ദേഹത്തെ അലട്ടിയിരുന്നു.
1890 ഡിസംബർ 22-ന് ഇദ്ദേഹത്തിന് മൈലാപ്പൂരിലെ സ്വവസതിയിൽ വച്ച് മസ്തിഷ്കാഘാതം ബാധിച്ചു.
മൂന്നു മാസങ്ങൾക്കുശേഷം 1891 ഏപ്രിൽ 4-ന് അറുപത്തിമൂന്നാം വയസിൽ ഇദ്ദേഹം മരണമടഞ്ഞു.
മാധവറാവുവിന്റെ മൂത്ത മകനായിരുന്ന ടി. ആനന്ദ റാവു 1909 മുതൽ 1912 വരെ മൈസൂറിന്റെ ദിവാനായി ജോലി ചെയ്തിട്ടുണ്ട്.
മാധവറാവുവിന്റെ ബന്ധുവായ ആർ. രഘുനാ‌ഥ റാവു ബറോഡയിലെ ദിവാനായി ജോലി ചെയ്തിട്ടുണ്ട്.
ഇദ്ദേഹം ഇൻഡ്യൻ നാഷണൽ കോൺഗ്രസിന്റെ ആദ്യകാല നേതാക്കന്മാരിലൊരാളുമായിരുന്നു.
സ്ഥാനമാനങ്ങൾ മദ്രാസ് സർവ്വകലാശാലയിലെ ഫെലോ- 1862 നൈറ്റ് കമാൻഡർ ഓഫ് ദി ഓർഡർ ഓഫ് ദി സ്റ്റാർ ഓഫ് ഇൻഡ്യ - 1866 രാജ എന്ന സ്ഥാനപ്പേര്- 1868 അവലംബം Travancore State Manual by V. Nagam Aiya , Vol II, pages 559-568 പുറത്തേയ്ക്കുള്ള കണ്ണികൾ ടി. മാധവ റാവു എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെറുകുളമ്പ
കേരളത്തിലെ മലപ്പുറം ജില്ലയിലെ പെരിന്തൽമണ്ണ താലൂക്കിൽ കുറുവ വില്ലേജിൽ സ്ഥിതി ചെയ്യുന്ന ഒരു പ്രദേശമാണ് ചെറുകുളമ്പ .
പഴയ വള്ളുവനാടിന്റെ ഭാഗമായ ഈ പ്രദേശത്തിന് ചരിത്രപരമായ പ്രാധാന്യമുണ്ട്.
കർഷകത്തൊഴിലാളികൾ ധാരാളമുള്ള ഇവിടെ പരമ്പരാഗതമായ കൃഷി രീതികൾ ത‍ുടരുന്നു.
പേരിന് പിന്നിൽ: ചെറുകുളമ്പ് ഗ്രാമം പേര് പോലെ തന്നെ ഒരു ചെറിയ ഗ്രാമമാണ്, എങ്കിലും ആ പേര് ആദ്യകാലത്ത് ചെറുകുളമ്പ് എന്നായിരുന്നില്ല, ചേറ് കുളമ്പ് എന്നായിരുന്നു, അതിന് മുമ്പ് മൂച്ചിക്കൽ എന്നും ആയിരുന്നു.
ചെറുകുളമ്പ് അങ്ങാടിയോട് ചേർന്ന് കുളമ്പ് അഥവാ കുളമ്പിൽ എന്ന  ഒരു കുടുംബമുണ്ട്, അവരുടെ തൊട്ടടുത്തുകൂടിയായിരുന്നു പഴയ പാത പോയിരുന്നത്, ആ പാതയിലൂടെ   വർഷക്കാലത്ത് സഞ്ചരിക്കുന്നത് പ്രയാസമായിരുന്നു.
കാളവണ്ടികളും കുതിരവണ്ടികളും ഉണ്ടായിരുന്ന ആ കാലത്ത് ആ പ്രദേശത്തെ ചെത്ത് വഴി മൊത്തവും ചെളി നിറയും, അവിടെ എത്തുന്ന കാളവണ്ടികള് തള്ളിക്കയറ്റാനായി ആളുകള് കാത്തിരിക്കുന്ന  പതിവുണ്ടായിരുന്നു, ചേറ് നിറയുന്ന ആ പ്രദേശത്തിന് അങ്ങനെ ചേറ്കുളമ്പ് എന്ന് ആരോ നാമകരണം ചെയ്തു.
അത് പിന്നീട് ചെറുകുളമ്പ് എന്നായി മാറി.
ചെറുകൂനൻപാല ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Tabernaemontana_gamblei
5 മീറ്ററോളം ഉയരം വയ്ക്കുന്ന ഒരു ചെറു മരമാണ് ചെറുകൂനൻപാല .
( ശാസ്ത്രീയനാമം : Tabernaemontana gamblei ) .
പശ്ചിമഘട്ടതദ്ദേശവാസിയാണ് .
കൂനൻപാലയുമായി നല്ല സാമ്യമുണ്ട്.
600 മുതൽ 1400 മീറ്റർ വരെയുള്ള കാടുകളിലെ അടിക്കാടുകളായി കാണുന്നു.
അവലംബം പുറത്തേക്കുള്ള കണ്ണികൾ കാണുന്ന ഇടങ്ങളും മറ്റു വിവരങ്ങളും വിക്കിസ്പീഷിസിൽ Tabernaemontana gamblei എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Tabernaemontana gamblei എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെറുകുന്നപ്പുഴ ഇംഗ്ലീഷ് വിലാസം https://ml.wikipedia.org/wiki/Cherukunnapuzha ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മംഗലം നദിയുടെ ഒരു പ്രധാന പോഷക നദിയാണ് ചെറുകുന്നപ്പുഴ .
ഈ നദിയ്ക്ക് കുറുകെയാണ് പ്രസിദ്ധമായ ' മംഗലം ഡാം ' നിർമ്മിച്ചിരിയ്ക്കുന്നത്.
നെല്ലിയാമ്പതി കുന്നുകളിൽനിന്ന് ഉദ്ഭവിയ്ക്കുന്ന ഈ നദിയും മീങ്കരപ്പുഴയും കൂടിച്ചേർന്നാണ് മംഗലം നദിയുണ്ടാകുന്നത്.
തുടർന്ന് വടക്കഞ്ചേരി , കണ്ണമ്പ്ര , പുതുക്കോട് , പാടൂർ തുടങ്ങിയ സ്ഥലങ്ങളിലൂടെ ഒഴുകിയശേഷം പ്ലാഴി എന്ന സ്ഥലത്തുവച്ച് മംഗലം നദി ഗായത്രിപ്പുഴയിൽ പതിയ്ക്കുന്നു.
തുടർന്ന് രണ്ട് നദികളും ഒന്നിച്ചൊഴുകി മായന്നൂരിൽവച്ച് ഭാരതപ്പുഴയുമായി ചേരുന്നു.
പിന്നീട് പൊന്നാനി വരെ മൂന്നും ഒന്നിച്ചൊഴുകുന്നു.
ഇവയും കാണുക ഭാരതപ്പുഴ - പ്രധാന നദി ഗായത്രിപ്പുഴ - ഭാരതപ്പുഴയുടെ ഒരു പ്രധാന പോഷക നദി മംഗലം നദി - ഗായത്രിപ്പുഴയുടെ പോഷക നദി
ചെറുകുയിൽ ഇംഗ്ലീഷ് വിലാസം https://ml.wikipedia.org/wiki/Grey-bellied_Cuckoo
Grey bellied cuckoo ചെറു കുയിൽ, പാലക്കാട് ജില്ലയിൽ കൂറ്റനാട് നിന്നും Grey-bellied Cuckoo ,Cacomantis passerinus from koottanad Palakkad Kerala ആന്ധ്രപ്രദേശിൽ
ഇംഗ്ലീഷിൽ Grey-bellied Cuckoo എന്നോ Indian Plaintive Cuckoo എന്നോ വിളിക്കുന്നു.
ശാസ്ത്രീയ നാമം Cacomantis passerinus എന്നാണ്.
പുൽച്ചാടികളും പ്രാണികളുമാണ് ഭക്ഷണം.
വാൽ താഴ്ത്തി പിടിച്ചാണ് ശബ്ദിക്കുന്നത്.
മറ്റു പക്ഷികളുടെ കൂട്ടിൽ ഒരു മുട്ടയാണിടുന്നത്.
ഏഷ്യയുടെ തെക്ക് ഇന്ത്യ , ശ്രീലങ്ക തുടങ്ങി ഇന്തോനേഷ്യ വരെ കാണപ്പെടുന്നു.
ഇത് ദേശാടനം നടത്തുന്നതാണെങ്കിലും അധികദൂരത്തേക്ക് പോകാറില്ല.
ഈ പക്ഷിയ്ക്ക് 23 സെ.
ഇരുണ്ട ചാര നിറമോ കടുത്ത തവിട്ടു നിറമോ ആയിരിക്കും.
വാലിലെ തൂവലുകൾക്ക് വെളുത്ത തുമ്പുണ്ട്.
താഴെ നിന്നു നോക്കുമ്പോൾ ഒന്നിനു താഴെ ഒന്നായി കുറെ ചന്ദ്രക്കലകൾ കാണും.
വാലിന്റെ അടിവശവും വയറും വെളുത്തതാണ്.
ചിത്രശാല in Kinnerasani Wildlife Sanctuary , Andhra Pradesh , India .
in Secunderabad , India with caterpillar in beak, in Nagaram,Hyderabad , Andhra Pradesh , India .
അവലംബം ↑ {{ cite web }} : Cite has empty unknown parameter: | last-author-amp= ( help ) ; Cite uses deprecated parameter | authors= ( help ) ; Invalid | ref=harv ( help ) ↑ പേജ് 348, കേരളത്തിലെ പക്ഷികൾ- ഇന്ദുചൂഡൻ, കേരള സാഹിത്യ അക്കാദമി Birds of India by Grimmett, Inskipp and Inskipp, ISBN 0-691-04910-6
ചെറുകുന്ന് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Cherukunnu_Gramapanchayath ചെറുകുന്ന് ഗ്രാമപഞ്ചായത്ത് ചെറുകുന്ന് ഗ്രാമപഞ്ചായത്ത് 11°59′21″N 75°18′06″E ﻿ / ﻿ 11.9891076°N 75.3015912°E ﻿ / 11.9891076; 75.3015912 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല കണ്ണൂർ വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം കല്ല്യാശ്ശേരി ലോകസഭാ മണ്ഡലം കാസർഗോഡ് ഭരണസ്ഥാപനങ്ങൾ പ്രസിഡന്റ് പി. കെ. അസ്സൻകുഞ്ഞിമാസ്റ്റർ വൈസ് പ്രസിഡന്റ് സെക്രട്ടറി വിസ്തീർണ്ണം 15.37 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 16246 ജനസാന്ദ്രത 1057/ ച.
മീ കോഡുകൾ • തപാൽ • ടെലിഫോൺ +0497 സമയമേഖല UTC +5:30 പ്രധാന ആകർഷണങ്ങൾ അന്നപൂർണ്ണേശ്വരി ക്ഷേത്രം, ചെറുകുന്ന്
ഒളിയങ്ങര ജുമാമസ്ജിദ്
കണ്ണൂർ ജില്ലയിലെ തളിപ്പറമ്പ് താലൂക്കിലെ കല്ല്യാശ്ശേരി ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ ചെറുകുന്ന് ഗ്രാമപഞ്ചായത്ത് .
ചെറുകുന്ന് വില്ലേജുപരിധിയിൽ ഉൾപ്പെടുന്ന ചെറുകുന്ന് ഗ്രാമപഞ്ചായത്തിന് 15.37 ചതുരശ്രകിലോമീറ്റർ വിസ്തീർണ്ണമുണ്ട്.
ഈ പഞ്ചായത്തിന്റെ അതിരുകൾ വടക്കുഭാഗത്ത് ഏഴോം , പട്ടുവം പഞ്ചായത്തുകൾ, പടിഞ്ഞാറുഭാഗത്ത് മാടായി , മാട്ടൂൽ പഞ്ചായത്തുകൾ, തെക്കുഭാഗത്ത് കണ്ണപുരം , മാട്ടൂൽ പഞ്ചായത്തുകൾ, കിഴക്കുഭാഗത്ത് കണ്ണപുരം , പട്ടുവം പഞ്ചായത്തുകൾ എന്നിവയാണ്.
വാർഡുകൾ താവം മുട്ടിൽ ദാലിൽ പള്ളിക്കര നിടുപ്പുറം മുണ്ടപ്പുറം കൊവ്വപ്പുറം അമ്പലപ്പുറം പള്ളിച്ചാൽ കുന്നനങ്ങാട് ഒദയമ്മാടം കവിണിശ്ശേരി കവിണിശ്ശേരി വയൽ ഇതും കാണുക ചെറുകുന്ന് അന്നപൂർണ്ണേശ്വരി ക്ഷേത്രം, ചെറുകുന്ന് കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ ചെറുകുന്ന്  ഗ്രാമപഞ്ചായത്ത് Archived 2014-10-17 at the Wayback Machine .
ചെറുകുളത്തൂർ ഇംഗ്ലീഷ് വിലാസം https://ml.wikipedia.org/wiki/Cherukulathoor
കോഴിക്കോട് ജില്ലയിലെ പെരുവയൽ ഗ്രാമപഞ്ചായത്തിൽ ഉൾപ്പെടുന്ന പ്രദേശമാണ് ചെറുകുളത്തൂർ .
കോഴിക്കോട് നഗരത്തിനു കിഴക്ക് ഭാഗത്തായി  ഏകദേശം 16 കിലോമീറ്റർ അകലെയാണ് ഈ ഗ്രാമം .
ഇന്ത്യയിലെ ആദ്യത്തെ നേത്രദാന ഗ്രാമം എന്നറിയപ്പെടുന്ന ചെറുകുളത്തൂർ, ഇന്ന് സമ്പൂർണ അവയവദാന ഗ്രാമം കൂടിയാണ് .
ചെറുകുളത്തൂരിലെ പുരോഗമന സംഘടനകളുടെ അകമഴിഞ്ഞ സഹായത്തോടെ, രാഷ്ട്രീയത്തിനതീതമായി, നേത്രദാന / അവയവദാന പ്രവർത്തനങ്ങൾക്ക് നേതൃത്വം നൽകുന്നത്  പ്രദേശത്തെ ഏറ്റവും വലിയ വായനശാലയായ സഖാവ്: കെ പി ഗോവിന്ദൻ കുട്ടി സ്മാരകവായനശാലയുടെ പ്രവർത്തകരാണ് .
ചെറുകുന്ന് അന്നപൂർണ്ണേശ്വരി ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Annapurneshwari_Temple,_Cherukunnu
കേരളത്തിലെ കണ്ണൂർ ജില്ലയിലെ ചെറുകുന്ന് എന്ന സ്ഥലത്താണ് അന്നപൂർണ്ണേശ്വരി ക്ഷേത്രം സ്ഥിതിചെയ്യുന്നത്.
ഇവിടത്തെ പ്രധാനപ്രതിഷ്ഠ മഹാവിഷ്ണു ആണെങ്കിലും പ്രാധാന്യം സമൃദ്ധിയുടെയും പോഷണത്തിന്റെയും ഈശ്വരിയും ശ്രീ പാർവതിയുടെ ഭാവഭേദവുമായ അന്നപൂർണേശ്വരി എന്ന ഭഗവതിയ്ക്കാണ്.
അന്നപൂർണേശ്വരി
ശ്രീ പാർവതിയുടെ ഒരു മൂർത്തിഭേദം.
സർവ സമൃദ്ധിയുടെയും ഭഗവതി.
ആദിപരാശക്തിയുടെ ആഹാരം നൽകുന്ന മാതൃഭാവം.
ഒരു കൈയിൽ അന്നപാത്രവും മറു കൈയിൽ കരണ്ടിയും വഹിച്ചിരിക്കുന്ന രൂപമാണ് ഭഗവതിയുടേത്.
ശംഖ്, താമര, അന്നപാത്രം, കരണ്ടി എന്നിവ ധരിച്ച് നാലു കൈകളോടുകൂടിയ ഒരു സങ്കല്പവും ചില രൂപശില്പങ്ങളിൽ കാണുന്നുണ്ട്.
സർവ്വർക്കും ആഹാരം നൽകുന്ന പ്രകൃതിയാണ് അന്നപൂർണയെന്ന് പുരാണങ്ങൾ പറയുന്നു.
മഹാലക്ഷ്മിയെപ്പോലെ തന്നെയാണ് ഈ ഭഗവതി.
ശാകംഭരിയാണ് സമാനമായ മറ്റൊരു ശക്തിരൂപം.
കാശിയിലുള്ള (വാരണാസി) അന്നപൂര്ണാക്ഷേത്രം പ്രസിദ്ധമാണ്.
സ്ഥലത്തെ ഐതിഹ്യങ്ങൾ അനുസരിച്ച് പരശുരാമനാണ് ഈ ക്ഷേത്രം നിർമ്മിച്ചത്.
കാശിയിലെ അന്നപൂർണ്ണേശ്വരി മൂന്നു തോഴിമാരും ഒരുപാട് ഭക്തരുമായി ഒരു കപ്പലിൽ ഇങ്ങോട്ടു വന്നുവെന്നും പിന്നീട് ഇന്ന് ക്ഷേത്രം നിൽക്കുന്ന സ്ഥലത്തേക്ക് ഭഗവതി വന്നുവെന്നുമാണ് വിശ്വാസം.
തളിപ്പറമ്പ് രാജരാജേശ്വരക്ഷേത്രത്തിൽ നിന്നും പരമശിവൻ തന്റെ ഭാര്യയായ അന്നപൂർണ്ണേശ്വരിയെ സന്ദർശിക്കാൻ ദിവസവും അത്താഴപൂജക്കു ശേഷം ചെറുകുന്നിലെത്തുമെന്നാണ് സങ്കല്പം.
ഇവിടെ ര‍ണ്ട് നേരം പ്രസാദ ഊട്ട് ഉണ്ട്.
ഇവിടത്തെ പ്രധാന വഴിപാട് അന്നദാനം ആണ്.
പരാശക്തിയുടെ അന്നപൂർണാഭാവത്തിന്റെ പിന്നിലുള്ള കഥ ഇപ്രകാരമാണ്.
തന്റെ ഭിക്ഷാടന യോഗത്തെക്കുറിച്ചു ചിന്താമഗ്നനായിരുന്ന മഹാദേവൻ ഒരിക്കൽ ഭക്ഷണത്തിന് പ്രാധാന്യമില്ലെന്ന് പ്രഖ്യാപിക്കുന്നു.
ഭക്ഷണമില്ലാതെയും ജീവിക്കാനാകുമെന്നായിരുന്നു അദ്ദേഹം പറഞ്ഞത്.
എന്നാൽ ഭക്ഷണത്തിനുള്ള പ്രാധാന്യം എന്താണെന്ന് മനസ്സിലാക്കിക്കൊടുക്കാൻ തന്നെ പാർവതി തീരുമാനിച്ചു.
ഇതിനായി ശക്തി സ്വരൂപിണിയായ ഭഗവതി സ്വയം അപ്രത്യക്ഷമായി.
അതോടെ ഭൂമിയിലുള്ള സകല ഭക്ഷണത്തിന്റെ സ്‌ത്രോതസുകളും അപ്രത്യക്ഷമായി.
അധികം വൈകാതെ തന്നെ ശിവന് ഭക്ഷണത്തിന്റെ പ്രാധാന്യം എന്താണെന്ന് ബോധിച്ചു.
ഭിക്ഷാടനത്തിന് പോയിട്ടും മഹാദേവന് ഭിക്ഷയായി ഒന്നും ലഭിച്ചില്ല.
ആളുകൾ ദാരിദ്ര്യരായി മാറി.
വിശന്നു വലഞ്ഞ മഹാദേവൻ ദേവി ഐശ്വര്യദായിനിയായി കാശിയിൽ പ്രത്യക്ഷപെട്ടു എല്ലാവർക്കും ഭക്ഷണം വിളമ്പുന്നതായി അറിഞ്ഞു.
പാർവതിക്കു മുന്നിൽ ഭക്ഷണം ലഭിക്കാൻ പാത്രവുമായി യാചിച്ചു നിൽക്കേണ്ടിയും വന്നു.
ഭക്ഷണത്തിന്റെ ദേവിയായി പാർവതി മാറിയത് ഇങ്ങനെയാണ്.
അന്നപൂർണേശ്വരിയായും ശരീരത്തിന് പോഷണം നൽകുന്നവളായും അറിയപ്പെടുന്നു.
അത്യന്തം സന്തുഷ്ടനായ ഭഗവാൻ ഉടനെ ഭഗവതിയെ പ്രേമാധിക്യത്തോടു കൂടി കെട്ടിപ്പുണർന്നു.
അപ്പോൾ അവരുടെ ശരീരങ്ങൾ പരസ്പരം യോജിച്ച് ഐക്യം പ്രാപിച്ചു.
ശിവൻ അങ്ങനെയാണത്രേ അർധനാരീശ്വരനായത് (നോ: അർധനാരീശ്വരൻ).
ലോകർക്ക് അന്നം ഊട്ടുന്ന ശ്രീ പാർവതിയെ ആണ് അന്നപൂർണേശ്വരി ആയി സങ്കല്പിച്ചിട്ടുള്ളത്.
ധ്യാനശ്ളോകം
ഒരു ധ്യാനശ്ളോകം താഴെകൊടുക്കുന്നു:
രക്താം വിചിത്രനയനാം നവചന്ദ്രചൂഡാ-
മന്നപ്രദാനനിരതാം സ്തനഭാരനമ്രാം
നൃത്യന്തമിന്ദുസകലാഭരണം വിലോക്യ
ഹൃഷ്ടാം ഭജേ ഭഗവതീം ഭവദുഃഖഹന്ത്രീം.
ഭക്തൻമാർക്ക് അഭീഷ്ടവരങ്ങൾ നല്കുന്നതിൽ സദാസന്നദ്ധയും ദയാപൂർണയും ആയ അന്നപൂർണേശ്വരിയെക്കുറിച്ച് അനേകം സ്തോത്രങ്ങളുണ്ടെങ്കിലും ആദിശങ്കരാചാര്യർ എഴുതിയിട്ടുള്ളതാണ് ദേവ്യുപാസകർക്കിടയിൽ ഏറ്റവും പ്രസിദ്ധം.
നിത്യാനന്ദകരീ, വരാഭയകരീ, സൌന്ദര്യരത്നാകരീ
നിർധൂതാഖിലഘോരപാവനകരീ, പ്രത്യക്ഷമാഹേശ്വരീ
പ്രാലേയാചലവംശപാവനകരീ കാശീപുരാധീശ്വരീ
ഭിക്ഷാംദേഹി കൃപാവലംബനകരീ, മാതാന്നപൂർണേശ്വരീ.
എന്നിങ്ങനെ അത് ആരംഭിക്കുകയും,
അന്നപൂർണേ സദാപൂർണേ
ശങ്കരപ്രാണവല്ലഭേ
ജ്ഞാനവൈരാഗ്യസിധ്യർഥം
ഭിക്ഷാം ദേഹി നമോസ്തുതേ.
എന്നിങ്ങനെ അവസാനിക്കുകയും ചെയ്യുന്നു.
അന്നപൂർണാഷ്ടകമെന്നാണ് ഈ സ്തോത്രരത്നത്തിന്റെ പേര്.
ഈ സ്തോത്രം വേദവ്യാസരചിതമാണെന്നും ഒരുപക്ഷമുണ്ട് (ശബ്ദകല്പദ്രുമം).
കാശിയിലും കേരളത്തിലെ ചില ക്ഷേത്രങ്ങളിലും അന്നപൂർണേശ്വരീ പ്രതിഷ്ഠകളുണ്ട്.
പരശുരാമൻ കാശിയിൽ ചെന്ന് അന്നപൂർണാദേവിയെ പൂജിച്ചു പ്രത്യക്ഷപ്പെടുത്തിയതായി ചില ഐതിഹ്യങ്ങളിൽ കാണുന്നു.
ചൈത്രമാസം (മീനം) വെളുത്ത നവമിദിവസം അന്നപൂർണാദേവിയുടെ പൂജ സവിശേഷമായി ചിലയിടങ്ങളിൽ (ഉദാ. ബംഗാൾ) കൊണ്ടാടി വരുന്നുണ്ട്.
വല്ലഭൻ രണ്ടാമനാണ് അന്നപൂർണ്ണേശ്വരി ക്ഷേത്രം പണികഴിപ്പിച്ചത്.
കാലപ്പഴക്കത്താൽ ക്ഷേത്രം നശിക്കാറായപ്പോൾ 1866ൽ അവിട്ടം തിരുനാൾ രാജാവ് ക്ഷേത്ര പുനർനിർമ്മാണം ആരംഭിച്ചു.
അദ്ദേഹത്തിന്റെ കാലശേഷം കേരളവർമ്മ രാജാവ് പണിപൂർത്തിയാക്കി.
ഈ ക്ഷേത്രത്തിലെ നവരാത്രി ഉത്സവം പ്രശസ്തമാണ്.
ഉത്സവത്തിന് ക്ഷേത്രവളപ്പിൽ ഭജന, കഥാപ്രസംഗം , ഓട്ടൻ‌തുള്ളൽ തുടങ്ങിയ കലാപരിപാടികൾ നടക്കുന്നു.
വിഷുവിളക്ക്
വിഷു വിളക്കു ഉൽസവമാണ് ഇവിടെ പ്രധാനം.
എഴു ദിവസം നീണ്ടു നിൽക്കുന്ന ഉത്സവമാണിത്.
മേട സംക്രമം മുതൽ മേടം ഏഴാം തീയതി വരെയാണ് ഉത്സവം.
മേടം രണ്ടാം തീയതി ചെറുകുന്ന്, മൂന്നാം തീയതി കണ്ണപുരം, നാലാം തീയതി ഇരിണാവ്, ആറാം തീയതി പറശ്ശിനി എന്നീ ദേശവാസികളുടെ വക കാഴ്ച വരവും വെടിമരുന്നു പ്രയോഗവും ഉണ്ടാകാറുണ്ട്.
ഈ ഉൽസവത്തിലെ പ്രധാന ആകർഷണം, ക്ഷേത്രതിനു മുന്നിലും ചുറ്റിലുമായി നിർമ്മികുന്ന വട്ടപന്തലാണ്.
വട്ടപ്പന്തലിന് തുടക്കം കുറിക്കുന്നത് എല്ലാ വർഷവും മലയാളമാസം ധനു രണ്ടാം തീയതിയാണ്.
പന്തലിനാവശ്യമായ 111 തേക്കിൻ തൂണുകൾ നാട്ടുകാരുടെ ശ്രമദാനമായി ഉയർത്തുകയും ചെയ്യും.
തുടർന്ന് 7500 മടൽ മെടഞ്ഞ ഓല, 2000ത്തോളം മുള എന്നിവ ഉപയോഗിച്ച് ഏകദേശം 100ൽപ്പരം മനുഷ്യാധ്വാനം പന്തലിന്റെ പൂർത്തീകരണത്തിന് ആവശ്യമാണ്.
ഏകദേശം ഒരു മാസത്തോളം സമയമെടുത്താണ്  വട്ടപ്പന്തൽ നിർമ്മിക്കുന്നത്.
വെള്ളിയാഴ്ച, പൗർണമി, നവരാത്രി, തൃക്കാർത്തിക, ദീപാവലി.
ശിവ പ്രധാനമായ ഞായർ, തിങ്കൾ ദിവസങ്ങളും വിശേഷം.
ചിത്രശാല അന്നപൂർണ്ണേശ്വരി ക്ഷേത്രം ചെറുകുന്ന് അന്നപൂർണ്ണേശ്വരി ക്ഷേത്രം ചെറുകുന്ന് അവലംബം ↑ കണ്ണൂർ എൻ.ഐ.സി. വെബ് വിലാസം Archived 2007-02-26 at the Wayback Machine .
↑ http://www.india9.com/i9show/Cherukunnu-Annapoorneshwari-Temple-20975.htm ↑ ↑ മറ്റു ലിങ്കുകൾ
ചെറുകുമിഴ്
ലാമിയേസീ കുടുംബത്തിൽ ലിന്നേയസ് വിവരിച്ച ഒരു സ്പീഷിസാണ് ചെറുകുമിഴ് (മുമ്പ് ഇതിനെ വെർബെനേസീ കുടുംബത്തിൽ ആയിരുന്നു പെടുത്തിയിരുന്നത്).
ചിത്രശാല അവലംബം ↑ Linné C von (1753) Species Plantarum , 2: 626.
↑ പുറത്തേക്കുള്ള കണ്ണികൾ Gmelina asiatica എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Gmelina asiatica എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ചെറുകുറവ് ഇംഗ്ലീഷ് വിലാസം https://ml.wikipedia.org/wiki/Ixora_nigricans
5 മീറ്റർ വരെ ഉയരം വയ്ക്കുന്ന ഒരു ചെറിയമരമാണ് ചെറുകുറവ് .
( ശാസ്ത്രീയനാമം : Ixora nigricans ) .
1900 മീറ്റർ വരെ ഉയരമുള്ള നിത്യഹരിതവനങ്ങളിലും വരണ്ട നിത്യഹരിതവനങ്ങളിലും അടിക്കാടുകളായി കാണുന്നു.
പശ്ചിമഘട്ടത്തിലെ കാടുകളിലെല്ലാം കാണാറുണ്ട്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Ixora nigricans എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Ixora nigricans എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗ്വാങ്ജോ ഇംഗ്ലീഷ് വിലാസം https://ml.wikipedia.org/wiki/Guangzhou
പീപ്പിൾസ് റിപ്പബ്ലിക് ഓഫ് ചൈനയിലെ ഗ്വാങ്ഡോങ് പ്രവിശ്യയുടെ തലസ്ഥാനവും രാജ്യത്തിന്റെ ദക്ഷിണ ഭാഗത്തുള്ള ഒരു ഉപ-പ്രവിശ്യാ നഗരവുമാണ് കാന്റൺ എന്നും ക്വാങ്ജോ എന്നും പരമ്പരാഗതമായി അറിയപ്പെട്ടിരുന്ന ഗ്വാങ്ജോ ( ചൈനീസ് : 广州 ; Mandarin pronunciation: [kwɑ̀ŋʈʂóʊ̯] ).
നഗരവും സമീപ പ്രദേശങ്ങളും, പ്രത്യേകിച്ച് നഗരത്തിനും ഹോങ് കോങിനുമിടയിലുള്ള പ്രദേശങ്ങൾ പ്രവിശ്യയുടെ ഇംഗ്ലീഷ് നാമമായ കാന്റൺ എന്ന പേരിലാണ് അറിയപ്പെടുന്നത്.
2000 കനേഷുമാരി പ്രകാരം ഏകദേശം 60 ലക്ഷമാണ് ഇവിടുത്തെ ജനസംഖ്യ.
മെട്രൊപൊളിറ്റൻ പ്രദേശത്തിലെ ജനസംഖ്യ 85 ലക്ഷമാണ്.
ഇത് ഗ്വാങ്ജോയെ വൻകരാ ചൈനയിലെ ഏറ്റവുമധികം ജനസംഖ്യയുള്ള മൂന്നാമത്തെ മെട്രൊപൊളിറ്റൻ പ്രദേശമാക്കുന്നു.
ബെയ്ജിങ് , ഷാങ്ഹായ് എന്നിവക്ക് പിന്നിലായി ചൈനയിലെ ഏറ്റവും വലിയ നഗരപ്രദേശമാണിത്.
അവലംബം ↑ {{ cite web }} : URL–wikilink conflict ( help ) ↑ {{ cite web }} : URL–wikilink conflict ( help ) CS1 maint: unrecognized language ( link ) ↑ {{ cite web }} : URL–wikilink conflict ( help ) CS1 maint: unrecognized language ( link ) ↑ " Guangzhou (China) ".
Accessed September 12, 2010.
ഗ്വാട്ടിമാല ഇംഗ്ലീഷ് വിലാസം https://ml.wikipedia.org/wiki/Guatemala
ഗ്വാട്ടിമാല ( pronounced /ˌgwɑːtəˈmɑːlə/ ( listen ) ; Spanish : República de Guatemala , സ്പാനിഷ് ഉച്ചാരണം: [reˈpuβlika ðe ɣwateˈmala] ) മദ്ധ്യ അമേരിക്കയിലെ ഒരു രാജ്യമാണ്.
വടക്കും പടിഞ്ഞാറും മെക്സിക്കോ , തെക്ക്-പടിഞ്ഞാറ് ശാന്തസമുദ്രം , വടക്ക്-കിഴക്ക് ബെലീസ് , കരീബിയൻ കടൽ , തെക്ക്-കിഴക്ക് ഹോണ്ടുറാസ് , എൽ സാൽവദോർ എന്നിവയുമായി അതിർത്തി രൂപവത്കരിക്കുന്നു.
പ്രാതിനിധ്യ ജനാധിപത്യ രാജ്യമായ ഇതിന്റെ തലസ്ഥാനം ഗ്വാട്ടിമാല നഗരം ആണ്.
108,890 ചതുരശ്ര കിലോമീറ്റർ വിസ്തൃതിയുള്ള ഈ രാജ്യത്തിലെ ജനസംഖ്യ ഏകദേശം 13,000,001 ആണ്.
1996-ന് ശേഷം ഗ്വാട്ടിമാല ക്രമാനുഗതമായ പുരോഗതിയും സാമ്പത്തിക വളർച്ചയും കൈവരിച്ചുകൊണ്ടിരിക്കയാണ്.
ഭൂമിശാസ്ത്രം The highlands of Quetzaltenango
ഗ്വാട്ടിമാല മലകൾ നിറഞ്ഞതാണ്.
പടിഞ്ഞാറ് നിന്ന് കിഴക്കോട്ടുള്ള മലകൾ കാരണം രാജ്യത്തെ ഭൂമിശാസ്ത്രപരമായി മൂന്നായി തിരിക്കാം.
ഹൈലാൻഡ്സ്, പസഫിക് കോസ്റ്റ്, പെറ്റൺ മേഖല എന്നിവയാണ്.
ഹൈലാൻഡ്സിലും പസഫിക് കോസ്റ്റിലുമാണ് പ്രധാന നഗരങ്ങൾ സ്ഥിതി ചെയ്യുന്നത്.
പ്രകൃതിക്ഷോഭങ്ങൾ സംസ്കാരം അവലംബം 1 2 3 4 മുൻപോട്ടുള്ള വായനയ്ക്ക് Eisermann, Knut and Avendaño, Claudia, Annotated Checklist of the Birds of Guatemala പുറം കണ്ണികൾ ഗ്വാട്ടിമാല വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് Guatemala Map Search with Longitude and Latitude Government of Guatemala (in Spanish) Chief of State and Cabinet Members Archived 2008-12-10 at the Wayback Machine .
Guatemala entry at The World Factbook Guatemala Archived 2008-06-07 at the Wayback Machine .
at UCB Libraries GovPubs ഗ്വാട്ടിമാല ഓപ്പൺ ഡയറക്റ്ററി പ്രൊജക്റ്റിൽ Wikimedia Atlas of Guatemala വിക്കിവൊയേജിൽ നിന്നുള്ള ഗ്വാട്ടിമാല യാത്രാ സഹായി
ഗ്ലോസ്റ്റർ ഐലന്റ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Gloucester_Island_National_Park
ഗ്ലോസ്റ്റർ ഐലന്റ് ദേശീയോദ്യാനം എന്നത് ആസ്ത്രേലിയയിലെ ക്യൂൻസ്ലാന്റിലുള്ള ഒരു ദേശീയോദ്യാനമാണ് .
ബ്രിസ്ബേനു വടക്കു-പടിഞ്ഞാറായി 950 കിലോമീറ്റർ അകലെയാണിത്.
ഇതിനെ ബോവൻ പട്ടണത്തിൽ നിന്നും കാണാം.
1770ൽ ഈ ദ്വീപിനെ കണ്ട ബ്രിട്ടീഷ് പര്യവേക്ഷകനായ ജെയിംസ് കുക്ക് അബദ്ധത്തിൽ ഇട്ടതാണ് കേപ്പ് ഗോസ്റ്റർ എന്ന പേര്.
ഗോസ്റ്റർ ദ്വീപിനേയോ സമീപപ്രദേശങ്ങളേയും വിളിക്കാൻ കേപ്പ് ഗ്ലോസ്റ്റർ എന്ന പേര് അനൗപചാരികമായി ഉപയോഗിക്കുന്നുണ്ട്.
ഗ്ലൗസെസ്റ്റർ ദേശീയോദ്യാനം
ഗ്ലൗസെസ്റ്റർ ദേശീയോദ്യാനം പടിഞ്ഞാറൻ ആസ്ത്രേലിയയിലെ ഒരു ദേശീയോദ്യാനമാണ് .
പെർത്തിൽ നിന്നും തെക്കായി 281 കിലോമീറ്ററും പെംബെർട്ടണിൽ നിന്നും ഏകദേശം 3 കിലോമീറ്ററും അകലെയാണ് ഈ ദേശീയോദ്യാനം.
ഈ ദേശീയോദ്യാനത്തിൽ പ്രശസ്തമായ ഒരു കാറി മരമായ ഗ്ലൗസസ്റ്റർ മരമുണ്ട്.
മരത്തിൽ ഉറപ്പിച്ച കയറുന്നതിനായുള്ള ആണികളിലൂടെ കാഴ്ച്ചകൾ കാണാനുള്ള 61 മീറ്റർ ഉയരത്തിലുള്ള ഒരു പ്ലാറ്റ്ഫോമിലേക്ക് കയറാം.
1946ൽ ഈ മേഖല സന്ദർശിച്ച മുൻ ഗവർണർ ജനറലായ ഡ്യൂക്ക് ഓഫ് ഗ്ലൗസെസ്റ്ററിന്റെ പേരാണ് ഈ മരത്തിനും ദേശീയോദ്യാനത്തിനുമിട്ടിരിക്കുന്നത്.
ഗ്വട്ടൊപ്പോ ദേശീയോദ്യാനം
ഗ്വട്ടൊപ്പോ ദേശീയോദ്യാനം ( Spanish : Parque nacional Guatopo ) തെക്കേ അമേരിക്കൻ രാജ്യമായ വെനിസ്വലയുടെ വടക്കു ഭാഗത്തു സ്ഥിതിചെയ്യുന്ന ദേശീയോദ്യാന പദവി ലഭിച്ച സംരക്ഷിത പ്രദേശമാണ്.
മിറാൻഡ, ഗ്വാരിക്കൊ എന്നീ സംസ്ഥാനങ്ങളുടെ ഇടയിൽ, വടക്ക് കോർഡില്ലെറ ഡി ലാ കോസ്റ്റ, ബാർലോവെൻറോ സമതലം എന്നിവയുടെ അതിർത്തികളിലാണ് ഇത് സ്ഥിതിചെയ്യുന്നത്.
ദേശീയോദ്യാനത്തിനു തെക്ക് പീഡെമൊണ്ടെ ല്ലാനെറോ, കിഴക്ക് സിറാനിയ ഡെല്ലിൻറെ ഉൾപ്രദേശത്തിൻറെ തുടർച്ച, പടിഞ്ഞാറ് ഇതേ സെറാനിയയുടെ തുടർച്ച, ടുയി താഴ്വര എന്നിവയുമാണ് മറ്റ് അതിരുകൾ.
അവലംബം ↑ Parque Nacional Guatopo - Venezuela Tuya
ഗ്വാങ്‌ഡോങ് ഇംഗ്ലീഷ് വിലാസം https://ml.wikipedia.org/wiki/Guangdong
ദക്ഷിണ ചൈനാക്കടലിന്റെ തീരത്ത് സ്ഥിതിചെയ്യുന്ന ദക്ഷിണ ചൈനയിലെ ഒരു പ്രവിശ്യയാണ് ഗ്വാങ്‌ഡോങ് (ഉച്ചാരണം: 广东 ⓘ ).
ഹെനാൻ, ഷാൻഡോങ് പ്രവിശ്യകളെ പിന്തള്ളി ചൈനയിലെ ഏറ്റവും ജനസംഖ്യയുള്ള പ്രവിശ്യ എന്ന സ്ഥാനം 2005-ൽ ഗ്വാങ്‌ഡോങ് നേടി.
ജനുവരി 2005 ൽ 79.1 ദശലക്ഷം സ്ഥിരതാമസക്കാരും 31 ദശലക്ഷം കുടിയേറ്റക്കാരും ഗ്വാങ്‌ഡോങിൽ രജിസ്റ്റർ ചെയ്യപ്പെട്ടു.
2010 ലെ കാനേഷുമാരിയിൽ 104,303,132 ആയിരുന്നു ഗ്വാങ്‌ഡോങിലെ ജനസംഖ്യ.
ഇത് ചൈനയിലെ ആകെ ജനസംഖ്യയുടെ 7.79 ശതമാനമാണ്.
ഇത് ദക്ഷിണേഷ്യക്കു പുറത്തുള്ള പ്രഥമതല ഭരണപ്രദേശങ്ങളിൽ ഏറ്റവും കൂടുതൽ ജനസംഖ്യയുള്ള പ്രദേശം എന്ന ഖ്യാതി ഗ്വാങ്‌ഡോങിന് നൽകുന്നു.
പാകിസ്താനിലെ പഞ്ചാബ് പ്രവിശ്യയും ഇന്ത്യയിലെ ബീഹാർ , മഹാരാഷ്ട്ര , ഉത്തർ പ്രദേശ് സംസ്ഥാനങ്ങളും മാത്രമാണ് ജനസംഖ്യയിൽ ഗ്വാങ്‌ഡോങിനെ കവച്ചു വെക്കുന്നത്.
പ്രവിശ്യാ ആസ്ഥാനമായ ഗ്വാങ്ജോ , സാമ്പത്തിക തലസ്ഥാനമായ ഷെൻസെൻ എന്നിവ ചൈനയിലെ തന്നെ ഏറ്റവും കൂടുതൽ ജനവാസമുള്ളവയും പ്രാധാന്യമുള്ളവയുമാണ്.
2010-ലെ സെൻസസിന് ശേഷം ജനസംഖ്യാ വളർച്ച കുറവാണ്.
2015 ലെ കണക്കനുസരിച്ച് 108,500,000 ജനങ്ങളാണ് ഗ്വാങ്‌ഡോങിൽ വസിക്കുന്നത്.
കാലങ്ങളായി ഗ്വാങ്‌ഡോങ് പ്രവിശ്യാഭരണം ജനകീയ ചൈനക്ക് കീഴിലാണ്.
എന്നാൽ ദക്ഷിണ ചൈനാക്കടലിലെ പ്രറ്റസ് ദ്വീപസമൂഹങ്ങൾ ചൈന റിപ്പബ്ലിക്കിന്റെ ( തായ്‌വാൻ ) കീഴിലാണ്.
ഇവ ചൈനീസ് ആഭ്യന്തരയുദ്ധം വരെ ഗ്വാങ്‌ഡോങ് പ്രവിശ്യക്ക് കീഴിലായിരുന്നു.
1989 മുതൽ തുടർച്ചയായി ഗ്വാങ്‌ഡോങ് പ്രവിശ്യകളുടെ ജി.ഡി.പി. പട്ടികയിൽ ഏറ്റവും മുന്നിലാണ്.
ജിയാങ്‌സു, ഷാങ്‌ഡോങ് എന്നിവയാണ് രണ്ടും മൂന്നും സ്ഥാനങ്ങളിൽ.
ചൈനീസ് വൃത്തങ്ങൾക്കനുസരിച്ച് 2017-ൽ ഗ്വാങ്‌ഡോങ് ജി.ഡി.പി. 1.42 ലക്ഷം കോടി ഡോളർ (8.99 ലക്ഷം കോടി യെൻ) ആണ്.
ഇത് ഏകദേശം മെക്സിക്കോയുടെ അത്ര വരും.
ഗ്വാങ്‌ഡോങ് പ്രവിശ്യ ചൈനയുടെ ദേശീയ സാമ്പത്തിക  ഉത്പാദനത്തിന്റെ ഏകദേശം 12% പ്രദാനം ചെയ്യുന്നു.
ഒട്ടുമുക്കാലും ചൈനീസ് കമ്പനികളുടെയും വിദേശ കമ്പനികളുടെയും ഉത്പാദന സൗകര്യങ്ങളും കാര്യാലയങ്ങളും ഗ്വാങ്‌ഡോങിലാണ് സ്ഥിതിചെയ്യുന്നത്.
കൂടാതെ ചൈനയിലെ ഏറ്റവും വലിയ കയറ്റുമതി ഇറക്കുമതി വ്യാപാരമേളയായ കാന്റൺ ഫെയറിന് ആതിഥേയത്വം വഹിക്കുന്നതും ഗ്വാങ്‌ഡോങിലെ ഗ്വാങ്‌ജോ നഗരമാണ്.
ഗ്വാങ്‌ എന്ന ചൈനീസ് വാക്കിന് വിസ്താരമുള്ള അല്ലെങ്കിൽ വിസ്‌തൃതമായ എന്നാണർത്ഥം.
എഡി 226-ൽ പ്രീഫെക്ച്ചർ ഉണ്ടാക്കിയപ്പോളേ ഈ വാക്ക് ആ ഭൂമികയോട് ചേർന്നിരുന്നു.
ഗ്വാങ്‌ഡോങ്, അയൽപ്രവിശ്യയായ ഗ്വാങ്‌ക്സി എന്നിവക്ക് യഥാക്രമം  വിസ്‌തൃതമായ പൂർവം, വിസ്‌തൃതമായ പശ്ചിമം എന്നാണർത്ഥം.
ഇവയെ ഒന്നിച്ച് രണ്ട് വിസ്തൃതികൾ എന്ന് പറയുന്നു.
സോങ് രാജവംശത്തിന്റെ കാലത്ത് രണ്ടു വിസ്‌തൃതികളെ വിഭജിച്ച് ഗ്വാങ്‌നൻ ഡോങ്ലു, ഗ്വാങ്‌നൻ ക്സിലു എന്നീ പ്രദേശങ്ങളാക്കി.
ഈ പേരുകൾ ലോപിച്ചാണ് ഗ്വാങ്‌ഡോങ്, ഗ്വാങ്‌ക്സി എന്നീ പേരുകളുണ്ടായത്.
ഭൂമിശാസ്ത്രം പേൾ നദിയിലെ ഹുമെൻ പാലം
ഗ്വാങ്‌ഡോങ് തെക്കോട്ട് ദക്ഷിണ ചൈനാക്കടലിനെ അഭിമുഖമായി സ്ഥിതിചെയ്യുന്നു.
4300 കിലോമീറ്റർ കടൽത്തീരം ഗ്വാങ്‌ഡോങ് പ്രവിശ്യക്കുണ്ട്.
ലൈജോ ഉപദ്വീപാണ് പ്രവിശ്യയുടെ തെക്കുപടിഞ്ഞാറൻ അതിർത്തി.
ലൈജോ ഉപദ്വീപിൽ നിഷ്ക്രിയ അഗ്നിപർവ്വതങ്ങൾ കാണപ്പെടുന്നു.
മൂന്ന് നദികൾ കൂടിച്ചേരുന്ന - പൂർവ നദി, ഉത്തര നദി, പശ്ചിമ നദി - സ്ഥാനമാണ് പേൾ നദീ ഡെൽറ്റ .
ഇവിടം അസംഖ്യം ചെറു ദ്വീപുകളാൽ നിറഞ്ഞിരിക്കുന്നു.
പ്രവിശ്യ രാജ്യത്തിൻറെ വടക്കുഭാഗവുമായി നാൻ പർവതങ്ങൾ എന്ന് വിളിക്കപ്പെടുന്ന മലനിരകളാൽ വേർതിരിക്കപ്പെട്ടിരിക്കുന്നു.
സമുദ്രനിരപ്പിൽ നിന്ന് 6240 അടി ഉയരമുള്ള ഷികെങ്കോങ്ങ് ആണ് ഗ്വാങ്‌ഡോങിലെ ഏറ്റവും ഉയരമുള്ള കൊടുമുടി.
ഗ്വാങ്‌ഡോങിന്റെ അതിർത്തികൾ വടക്കുകിഴക്ക് ഫ്യുജിയാൻ പ്രവിശ്യ,വടക്ക്  ജിയാങ്ക്സി, ഹുനാൻ പ്രവിശ്യകൾ, പടിഞ്ഞാറ് ഗുവാങ്ക്സി സ്വയംഭരണ പ്രദേശം, തെക്ക് ഹോങ്കോങ്, മക്കാവു എന്നിവയാണ്.
ലൈജോ ഉപദ്വീപിൽ നിന്ന് കടലിനക്കരെയാണ് ഹൈനാൻ പ്രവിശ്യ.
പേൾ നദീ ഡെൽറ്റക്ക് പരിസരത്തുള്ള നഗരങ്ങൾ ഡോൻഗുവാൻ, ഫൊഷാൻ, ഗ്വാങ്‌ജോ, ഹുയിജോ, ജിയാങ്‌മെൻ, ഷെൻജെൻ, ഷുണ്ടേ, തൈഷാൻ, ജോങ്ഷാൻ, ജുഹൈ എന്നിവയാണ്.
പ്രവിശ്യയിലെ മറ്റുള്ള പ്രധാന നഗരങ്ങൾ ചാജോ, ചെങ്ഹായ്, നാൻഹായ്, ഷാൻടൗ, ഷാവോഗ്വാൻ, ജാൻജിയാങ്, ജോക്വിങ്, യാങ്ജിയാങ്,യുൻഫു എന്നിവയാണ്.
ഗ്വാങ്‌ഡോങ് കാലാവസ്ഥ ആർദ്രതയുള്ള ഉപഉഷ്ണമേഖലാ കാലാവസ്ഥയാണ്.
മഞ്ഞുകാലം നീളം കുറഞ്ഞതും, ലഘുവും, ഉണങ്ങിയതുമാണ്‌.
എന്നാൽ വേനൽക്കാലം നീണ്ടതും നല്ല ചൂടും ആർദ്രതയും ഉള്ളതാണ്.
ജനുവരിയിലും ജൂലൈയിലും ഗ്വാങ്‌ഡോങിൽ 18 ഡിഗ്രിയും 33 ഡിഗ്രിയും താപനില കാണപ്പെടുന്നു.
ആർദ്രത ഉള്ള താപനില കൂടുതലായതായി തോന്നിപ്പിക്കുന്നു.
തീരങ്ങളിൽ മഞ്ഞുവീഴ്ച സാധാരണമല്ലെങ്കിലും വളരെ ഉള്ളിലുള്ള സ്ഥലങ്ങളിൽ അപൂർവമായി ഉണ്ടാവാറുണ്ട്.
ഗ്വാട്ടിമാലയിലെ വിദ്യാഭ്യാസ സമ്പ്രദായം
ഗ്വാട്ടിമാലയിൽ ആറു വയസുവരെ വിദ്യാഭ്യാസം നിർബന്ധിതവും സൗജന്യവുമാണ്.
മൂന്നു തലത്തിലുള്ള വിദ്യാഭ്യാസ സമ്പ്രദായമാണ് ആ രാജ്യത്ത് നിലവിലുള്ളത്.
ആദ്യഘട്ടം പ്രാഥമികവിദ്യാഭ്യാസമാണ്.
സെക്കണ്ടറി, അതിനുമുകളിലുള്ള ഉന്നതവിദ്യാഭ്യാസം എന്നിങ്ങനെ സാങ്കേതികവിദ്യാഭ്യാസതലത്തെ ആശ്രയിച്ച് തിരിച്ചിരിക്കുന്നു.
15 വയസിനു മുമ്പുള്ള 74.5% നു മുകളിൽ സാക്ഷരതയുണ്ടെങ്കിലും മദ്ധ്യ അമേരിക്കയിൽ ഏറ്റവും കുറഞ്ഞ സാക്ഷരതാനിരക്ക് ഇവിടെയാണ്.
സർക്കാർ പ്രാഥമികവിദ്യാഭ്യാസം നിർബന്ധിതവും സൗജന്യവുമാക്കിയിട്ടുണ്ടെങ്കിലും 2011 ലെ കണക്കനുസരിച്ച് 4.1 ആണ് ഓരോ കുട്ടിയെ സംബന്ധിച്ചും ശരാശരി സ്കൂളിൽ ചേരാനുള്ള പ്രായം.
ഗ്വാട്ടിമാലയിൽ 25.5% പേർ നിരക്ഷരരാണ്, എന്നാൽ ഇവിടത്തെ ആദിവാസികൾക്കിടയിൽ നിരക്ഷരത 60% ത്തിലും കൂടുതലാണ്.
വിദ്യാഭ്യാസ സ്രോതസ്സുകൾ
ഗ്വാട്ടിമാലയിലെ ഗ്രാമപ്രദേശങ്ങളിൽ നിലവാരമുള്ള അദ്ധ്യാപകരുടെ സേവനം ലഭിക്കുന്നില.
അദ്ധ്യാപകരുടെ ക്ഷാമവും ഈ മേഖലയിൽ അനുഭവപ്പെടുന്നുണ്ട്.
ഗ്രാമപ്രദേശങ്ങളിൽ ജോലിചെയ്യുന്ന അദ്ധ്യാപകരിൽ ഭൂരിഭാഗവും ഗ്വാട്ടിമാലയുടെ പട്ടണപ്രദേശത്തുനിന്നും വരുന്ന അദ്ധ്യാപകർ ആയതിനാൽ വളരെക്കുറഞ്ഞ സർക്കാർ ശമ്പളത്തിനു പുറമേ, അത്തരം അദ്ധ്യാപകർക്ക് വിദൂരമായ അവികസിതമായ ഗ്രാമത്തിലെത്താൻ കൂടുതൽ സമയം ചിലവൊഴിക്കുന്നതിനാൽ അദ്ധ്യനത്തിനു ആവശ്യമായ സമയം ലഭിക്കുന്നില്ല.
മാത്രമല്ല പലരും വലിയ പട്ടണങ്ങളിലെ സ്കൂളുകളിൽ ജോലി ചെയ്യുവാനുള്ള താത്പര്യമാണു കാണിക്കുന്നത്.
മാത്രമല്ല അവികസിത പ്രദേശങ്ങളിൽ പഠനപ്രവർത്തനത്തിനുള്ള ടീച്ചിംഗ് എയ്ഡിന്റെ അഭാവവും ഇവിടെ വിദ്യാഭ്യാസത്തിന്റെ ഗുണമേന്മ കുറയ്ക്കുന്നു.
ഗ്വാട്ടിമാലയിലെ ഇന്നത്തെ വിദ്യാഭ്യാസനില ആവശ്യമായ ഫണ്ടിന്റെ അഭാവത്തിൽ പിന്നാക്കാവസ്ഥയിലാണ്.